Яңыраҡ ошо яҡҡа аяҡ баҫырға насип булды, баҡтиһәң, беҙҙең ябай башҡорт халҡы гөрләтеп йәшәй икән. Ауыл ҙур, төҙөк һәм йылдан-йыл үҫешә. Өр-яңы балалар баҡсаһы төҙөлә башлаған. Йәштәр ситкә китмәй, үҙ ерендә донъя ҡора. Халҡы ике меңгә еткән. Мәктәптә 352 бала белем ала. Мәктәптә 20 йыл директор вазифаһын үтәгән Гөлшат Рауил ҡыҙы уҡыусылары менән ғорурланып, белем усағының ҡаҙаныштары хаҡында бәйән итте. Улар республикала ғына түгел, ә бөтә Рәсәй конкурстарында ла әүҙем ҡатнашып, призлы урындар яулай. Спорт өлкәһендә инде үҙҙәренә етеүсе юҡ һымаҡ. Мәктәптә биатлон, сноуборд, хоккей, милли көрәш һәм башҡа секциялар эшләй. Уҡыусылар иртәнге сәғәт туғыҙҙан шөxadғөлләнеп, киске етелә генә бушай. Төрлө өлкәлә спорт мастерына кандидаттар ҙа йылдан-йыл арта, ти етәксе. Уларҙың үрҙәре хаҡында айырым бер китап сығарырлыҡ. Милли көрәштә генә 27(!) Рәсәй чемпионы үҫеп сыҡҡан. Үҙ шөғөлөнә мөкиббән бирелгән тренер Салауат Дауытов алты йылда ошо сама чемпион үҫтереп сығарған. Уның секцияһында 40-тан ашыу малай һәм ҡыҙ шөғөлләнә. Ошо спорт төрөн йәнә популярлаштырыу ниәтендә быйылдан яҡxadташтары Бөйөк Ватан һуғышы ветераны, Ҡыҙыл Йондоҙ ордены кавалеры Әмирхан Харисов иҫтәлеген мәңгеләштереү маҡсаxadтынxadда төбәк-ара ярыш ойошторҙо. Киxadләсәктә уны абзаҡтар республика кимәленә күтәрергә уйлай.